Tmut tifla Ukrena ta' 10 snin b'ġisem ta' persuna ta' 80 sena Ritratti: Dina Khimich Artista ta' għaxar snin mill-Ukrajna mietet minħabba kundizzjoni estremament rari li tissejjaħ 'progeria'. Din il-kundizzjoni tikkawża li l-ġisem jixjieħ b'mod prematur. Tant huwa hekk li minkejja li Iryna 'Irochka' Khimich kellha biss għaxar snin, minħabba din il-kundizzjoni ġenetika ġisimha kien qisu ta' persuna ta' madwar 80 sena skont it-tobba. It-tifla, mill-Vinnytsia, li kienet ta' ispirazzjoni, kienet tiġbor il-flus għat-trattament tagħha stess billi tbigħ l-opri tal-arti li kienet tpitter. It-tobba qalu li kull sena ġisimha kien jixjieħ kważi għaxar snin, u kienet l-istess kundizzjoni li kkawżat li tmut qabel ma setgħet ittir lejn Boston fl-Istati Uniti biex tkun tista' tieħu l-kura għall-kundizzjoni tagħha. Tfal b'din il-kundizzjoni ġeneralment jidhru normali mat-twelid. Matul l-ewwel sena mbagħad jibdew juru sinjali u sintomi fosthom żvilupp bil-mod u telf ta' xagħar. Problemi tal-qalb jew puplesiji huma l-kawża eventwali tal-mewt f'ħafna tfal b'din il-kundizzjoni. Skont klinika internazzjonali, tfal b'din il-kundizzjoni jgħixu medja ta' madwar 13-il sena, iżda xi wħud minnhħm jgħixu wkoll sa 20 sena.